ברט גולדשטיין

ברט גולדשטיין (באנגלית: Brett Goldstein; נולד ב-17 ביולי 1980) הוא שחקן, קומיקאי ותסריטאי יהודי-אנגלי. הוא ידוע בתפקידו כרוי קנט בסדרת הקומדיה של אפל TV "טד לאסו", עליו זכה בפרס אמי לשחקן המשנה הטוב ביותר בסדרת קומדיה בשתי העונות הראשונות של הסדרה.

 ביוגרפיה 
גולדשטיין נולד בעיירה סאטון, לונדון, למשפחה יהודית בריטית, ב-17 ביולי 1980. לאחר שסיים את לימודיו בבית הספר, הוא השתתף בשיעורי משחק באוניברסיטת ווריק, שם סיים תואר בקולנוע ופמיניזם.

זמן קצר לאחר מכן, גולדשטיין עבר לזמן קצר לעיר מרבלה שבספרד, כדי לעבוד במועדון חשפנות שאביו רכש במהלך "משבר אמצע החיים" שלו. מאוחר יותר הפך גולדשטיין את החוויה למופע סטנד-אפ בשם "ברט גולדשטיין גדל במועדון חשפנות", שעלה באדינבורו פרינג' פסטיבל.

הוא הופיע בקומדיה של ערוץ 4, "Drifters". הוא גם הופיע בדרמה הקומית של ערוץ 4, "דרק" בתפקיד טום. הוא כתב את "The Catherine Tate Live Show" עם קתרין טייט וכתב וביצע ארבעה מופעי סטנד-אפ לבדו. הוא זכה בשנת 2016 בפרסי הקולנוע הבריטי העצמאי לשחקן המשנה הטוב ביותר על תפקידו בתור ברנדן בסרט "Adult Life Skills".

ב-2018 החל גולדשטיין את הפודקאסט "Films to Be Buried With", ובו ראיין אנשים שדיברו על סרטים שהיו חשובים בחייהם.

מפיק הטלוויזיה ביל לורנס שכר את גולדשטיין ככותב לתוכנית של אפל TV פלוס, "טד לאסו", בכיכובו של ג'ייסון סודייקיס. הכתיבה בתוכנית הובילה לכך שגולדשטיין לוהק לדמותו של הכדורגלן המזדקן רוי קנט. מאוחר יותר הוא זכה בפרס גילדת הכותבים של אמריקה לטלוויזיה: סדרת קומדיה וקיבל פרס אמי לבידור בפריים טיים לשחקן משנה מצטיין בסדרה קומית בשנת 2021 על תפקידו בתוכנית.

יחד עם תסריטאי "מראה שחורה" וויל ברידג'ס, גולדשטיין יצר וכתב את סדרת האנתולוגיה בת ששת החלקים "Soulmates" ל־AMC, המבוססת על סרטם הקצר "For Life" משנת 2013. הסדרה עלתה לראשונה ב-AMC ב-5 באוקטובר 2020. צוות השחקנים כולל את שרה סנוק, מאלין אקרמן, בטסי ברנדט, ג'יי ג'יי פילד וצ'ארלי היטון.

לאחרונה, גולדשטיין חתם על עסקה כוללת רב שנתית עם חברת ההפקה האחים וורנר טלוויזיה.

 פילמוגרפיה 
 קולנוע 
שנהסרטתפקדהערות 2012The Knotאלברט2015HowlדייווידSuperBobבוב 2016Adult Life Skillsברנדן2022סבתא בהפרעה (אנ')תסריטאיתור: אהבה ורעםהרקולסהופעת קמע2024גארפילדרולנדדיבובAll of Youסימוןגם תסריטאי ומפיקTBAAt the Sea

 טלוויזיה 
שנהשםתפקידהערותעבריתאנגלית2009The Billג'ארד מיילס2 פרקים2012–2014דרקDerekטום11 פרקים2013–2016Driftersסקוט7 פרקים2014–2017Uncleקספר9 פרקים2015–2016Hoff the Recordדני ג'ונסתפקיד ראשי2015Catherine Tate's Nanג'ונת'ןפרק אחדסמוייםUndercoverכריסטוף4 פרקים2016–2017היסטוריה שתויהDrunk Historyדמויות שונות2 פרקים2018דוקטור הוDoctor Whoאסטוספרק: "The Tsuranga Conundrum"2020–הווהטד לאסוTed Lassoרוי קנטתפקיד ראשי; גם תסריטאי ומפיק2020Soulmatesיוצר שותף, מפיק ותסריטאי2021רובוט צ'יקןRobot Chickenטוני סטארק (דיבוב)פרק: "May Cause Light Cannibalism"2023 - הווהשרינקינגShrinkingלואיסיוצר שותף, מפיק ותסריטאי

 פרסים ומועמדויות 
שנהפרסקטגוריהעבודהתוצאההערות2021פרסי גילדת שחקני המסךהופעה יוצאת מן הכלל של אנסמבל בסדרה קומיתטד לאסופרסי אמי בפריים טייםשחקן משנה מצטיין בסדרה קומיתפרס גילדת הכותבים של אמריקה טלוויזיה: סדרת קומדיה טלוויזיה: סדרה חדשהפרסי בחירת מבקרי הטלוויזיהשחקן המשנה הטוב ביותר בסדרה קומיתפרסי גלובוס הזהבשחקן המשנה הטוב ביותר - סדרה, מיני סדרה או סרט טלוויזיהפרסי גילדת שחקני המסךהופעה יוצאת מן הכלל של שחקן זכר בסדרה קומיתהופעה יוצאת מן הכלל של אנסמבל בסדרה קומית2024פרס גילדת שחקני המסךההופעה הטובה ביותר של שחקן בסדרה קומיתההופעה הטובה ביותר של אנסמבל בסדרה קומית2025פרס באפט"א אמנותי לטלוויזיההתסריטאי הטוב ביותר: קומדיהשרינקינג2026פרס בחירת מבקרי הטלוויזיהספיישל הקומדיה הטוב ביותרBrett Goldstein: The Second Best Night of Your Life

 קישורים חיצוניים 

 הערות שוליים 

קטגוריה:שחקני קולנוע וטלוויזיה יהודים בריטים
קטגוריה:סטנדאפיסטים בריטים
קטגוריה:סטנדאפיסטים יהודים
קטגוריה:מדבבים יהודים בריטים
קטגוריה:בוגרי אוניברסיטת ווריק
קטגוריה:זוכי אמי בפריים טיים: שחקן משנה בקומדיה
קטגוריה:מפיקי טלוויזיה יהודים בריטים
קטגוריה:תסריטאי טלוויזיה בריטים
קטגוריה:אנגלים שנולדו ב-1980